
PM CHOKOLADEensemblet maj 2026

CHOKOLADEensemblet spiller chokoladekoncert i XXXXX d. XXX  20XX kl. XXXXX

Koncerten byder på musik, der dufter af vanille, rom og orangeskal - og musikfortællinger, der smelter på tungen. 
CHOKOLADEensemblet vil friste med en musikalsk fortolkning af La Céleste Praline fra Joanne Harris bestsellerbog “CHOKOLADE”, en erindringshistorie om Prinzenrollen-chokoladekiks, eksotisk musikalske smagsnuancer fra de varme lande og en veltempereret fynsk chokoladecocktail - alt sammen serveret med chokoladefakta, der er mindst 80% sandfærdige.
CHOKOLADEkoncerter har selvfølgelig en pause midtvejs. 
Hvad der sker her, kan publikum roligt drømme sødt om!

Musiksproget er “enkelt som et glas chokolade eller indviklet som hjertets veje. Bittert. Sødt. Levende.”(Joanne Harris, Chocolat 1999) - eller som CHOKOLADEensemblet oplyser: Folk, verdensmusik, klassisk og egne værker.

CHOKOLADEensemblet:
Tine K. Skau, blokfløjter, basklarinet & fortælling
Jesper Vinther Petersen, harmonika
Kai Stensgaard, vibrafon, steeldrum & RAVdrum


